༈ བདག་ཆེན་ཆུ་མིག་པ་བློ་གྲོས་དབང་ཕྱུག་ལ་བསྟོད་པ།
༄༅། །ན་མོ་གུ་རུ་ཝེ། བློ་གྲོས་མངོན་མཐོའི་ཁང་བཟང་ཉམས་དགའ་བར། །མཁྱེན་
རབ་དབང་ཕྱུག་ལེགས་པའི་འབྱུང་གནས་གང༌། །ཚུལ་ཁྲིམས་རྣམ་དག་རྒྱལ་མཚན་མཐོན་པོའི་
དཔལ། །བཟང་པོའི་གདུགས་དཀར་འཛིན་དེར་མགོས་ཕྱག་འཚལ། །བློ་གྲོས་རབ་ཡངས་
193

ལྔ་རིག་དབེ་ཚོགས་ལས།
པཎ་ཆེན་ཤཱཀྱ་མཆོག་ལྡན་གྱི་གསུང་འབུམ།
མཁྱེན་པའི་དབང་ཕྱུག་ཅན། །ཐུགས་རྗེའི་མངའ་བདག་ལེགས་པའི་འབྱུང་གནས་ཆེ། །རྣམ་
དཀར་གྲགས་པའི་རྒྱལ་མཚན་འཛིན་པའི་དཔལ། །བཟང་པོའི་ཕྲིན་ལས་ཅན་དེར་མགོས་ཕྱག་
འཚལ། །འགྲོ་མང་བྱམས་པའི་བདུད་རྩིས་ལེགས་སྐྱོང་ཞིང་། །ཐུགས་རྗེའི་གསུང་གིས་གདུལ་
བྱའི་དབུལ་བ་སེལ། །ནམ་ཡང་བྱང་ཆུབ་ཐུགས་ཀྱི་ངང་ཚུལ་ཅན། །བརྩེ་ཆེན་བླ་མ་ཁྱོད་ལ་
མགོས་ཕྱག་འཚལ། །ཆོས་ཚུལ་རེ་རེའི་དེ་ཉིད་གསུང་བ་ན། །ཤེས་བྱེད་བརྒྱ་ཡིས་འཐད་པ་དང་
བཅས་པས། །ཡིད་ལ་འབབ་ཅིང་རྣ་བར་རབ་སྙན་པར། །གསུངས་མཁས་སྨྲ་བའི་ཉི་མར་
མགོས་ཕྱག་འཚལ། །དྲི་མེད་ལུང་གི་གློག་ཕྲེང་སྟོང་འཁྱུག་པའི། །ཡང་དག་རིགས་པའི་སྤྲིན་གྱི་
རྔ་དབྱངས་ཀྱིས། །ལོག་སྨྲའི་སྙིང་ལ་འཇིགས་པ་ཆེ་བསྐྱེད་ནས། །ཆོས་ཀྱི་ཆར་ཆེན་སྩོལ་ལ་
མགོས་ཕྱག་འཚལ། །སྡེ་སྦྱོར་རྒྱན་གྱི་གངས་རི་ལས་འོངས་ཤིང་། །མངོན་བརྗོད་རླབས་ཀྱི་ཕྲེང་
བས་ཉེར་མཛེས་པའི། །རྩོམ་པའི་ཆུ་ཡིས་ཐུབ་བསྟན་ཡིད་བཞིན་མཚོ། །ལེགས་པར་སྤེལ་བ་
ཁྱོད་ལ་མགོས་ཕྱག་འཚལ། །ཟབ་ཡངས་བློ་གྲོས་ཆོས་ཀུན་མཁྱེན་པའི་ཐུགས། །ཚུལ་ཁྲིམས་
དབང་ཕྱུག་ངུར་སྨྲིག་འཛིན་པའི་སྐུ། །ལེགས་པའི་འབྱུང་གནས་དམ་ཆོས་སྟོན་པའི་གསུང་། །
རྒྱལ་མཚན་རྩེ་མོར་མཆོད་འོས་དེར་ཕྱག་འཚལ། །དེ་ལྟར་བསྟོད་ཅིང་གསོལ་བ་བཏབ་པའི་
མཐུས། །གང་ཐུགས་རྒྱ་མཚོ་ཇི་བཞིན་གང་བ་དང་། །ཁྱོད་གསུང་ལྷ་ཡི་རྔ་བཞིན་འདོམས་པ་
དང་། །ཉིད་སྐུ་ལྷུན་པོ་བཞིན་དུ་ཞབས་བརྟན་ཤོག། །།མངྒལཾ།།